Otsisime urgast, aga leidsime rahaaugu
#000000
See lugu on vaat et ühest kõige põnevamast diner'ist, kuhu ma sattunud olen. Tuuritasime Marguse vanematega septembris veidi ringi ja võtsime erinevaid rannikuäärseid linnu läbi. Ikka siinsamas Washingtoni osariigis. Need linnad väärivad omaette kirjapinda, seega ma hetkel nendel ei peatugi.
#000001
Ühesõnaga kõht läks tühjaks ja oli vaja teha kosutav linnupete. Olime seiklusmeelsed ja otsustasime, et ei otsi veebist midagi konkreetset välja, vaid valime midagi teeäärde jäävat. Üks tingimus oli ka. See pidi välja nägema nagu tõeline urgas. Liiga ilusatest sõitsime uhkelt mööda. Need ei sobinud. Urkaid samas ka väga ei olnud. Lõpuks leisime Port Townsendi kandis ühe puitnikerdistest punnis hoone, kus maja peal oli silt, et ainult sularahas saab maksta. No see variant on piisavalt ajale jalgu jäänud, seega sobis. Suur puidust burger ka laius maja ees, niiet võis eeldada, et süüa saab. Muid suuri ootusi ei olnud. Koha nimi oli Fat Smitty's.
#000002
Sisse astudes tõusid minu kulmud poole meetri kõrgusele ja lõug vajus samapalju alla. Vaatepilt oli kahtlemata ootamatu. Söögikoha kõik seinad ja lagi oli paksult rahasedeleid täis. Mitte lihtsalt üksteise kõrvale siledalt kleebitud. Ruum oli konkreetselt kohev sellest rahast. Valdavalt olid seinas 1 dollari kupüürid. Esmapilgul ei osanud hinnata, kas tegu on päris rahaga või mitte. Enamik neid olid täis soditud. Põnev lugu küll.
#000003
Süüa sai loomulikult burgereid. Teenidajale tellimust andes uurisime, et mis värk selle rahaga siis on. Et kas on päris raha ja miks see seintel vedeleb.
Selgus, et on küll päris raha. Kõik sedelid on söögikoha külastajate poolt jäetud. Kui seintele enam väga juurde ei mahu, siis korjatakse raha ära ning annetatakse heategevuseks. Ja nii kestab see juba aastaid. 2017 aastal oli viimane rahasuurpuhastus, mis kestis terve päeva. Kokku kraabiti seintelt maha üle 26 000 dollari. Igal laual on ports knopkasid ja vildikaid, et inimesed saaksid oma sedelid sobiva sõnumiga seinale seada. Raha peale joonistamine/kirjutamine hoiab ära kiusatuse, et pikanäpumees mõnd kupüüri endaga kaasa haarata sooviks. Samas on söögikohal Riigikassaga kokkulepe, et nemad teevad need soditud sedelid kenasti "rahaks tagasi".
#000004
Asusime meiegi rõõmsalt raha sodima. Ega sellist võimalust ju väga ei esine. Kui just muidugi igasugune alalhoiuinstinkt ja mõistus kadunud ei ole. Sättisime oma kupüürid ka seina ja lasime burgeril hea maitsta.
#000005
Uudistasin veidi mööda seinu ringi ja vaatasin, mis teateid siis rahasedelitele jäetud oli. Igasugu nimesid ja juttu. Lisaks oli kupüüril olevast president Washingtonist palju uusi karaktereid loodud, mis oli päris koomiline.
#000006
Ka meie idanaabrid olid antud söögikohta väisanud ja oma tervituse jätnud:
#000007
Võib julgelt öelda, et kui poleks tulnud pandeemiat sellisel kujul nagu ta siin USAs on, poleks mul täna sellist materjali üles tähendada. Aga mul on! Oleme nüüd seitsme kämpimisega teinud korraliku tiigrihüppe, mis puudutab "Kämbi nii nagu ameeriklane seda teeb" valdkonda. Või noh, titesammudega võrreldes, kuidas kohalik seda teeb.
On kätte jõudnud jälle see aeg, kus õhukvaliteet on megahalb. Vaatasin just oma vanu ülestähendusi, et viimati oli selline lugu 2018 augustis. Kui esmalt tundus, et seekord läheb veidi kergemalt, siis täna tundub, et pigem hullemalt. Panen selle kõik jälle kirja, et siis on pärast hea vaadata. Täiendan jooksvalt, kui
Et millega mina tegelen? Reedel käisin BodyPumpis ning laupäeval tegid Kiera ja Steve ettepaneku ühiseks mänguõhtuks. Võib olla ka mõned dringid juurde. Tundub hea plaan. Otsustasime Margusega osaleda. Kõik need eelloetletud tegevused toimuvad mõistagi siinsamas meie elutoas. Online. Videosilla vahendusel. Parima kujutlusvõime abil. Washingtoni osariigi kuberner Jay Inslee andis eelmise
#000008